Държавен вестник, бр. 59, 2015 г., стр. 25

БРОЙ  59	
Д Ъ Р Ж А В Е Н  В Е С Т Н И К 	
СТР.  25  
Чл. 11. (1) Всеки от партньорите трябва 
да има седалище и адрес на управление или 
постоянен адрес на територията, на която се 
изпълнява подпомаганият проект, а кандида­
тът – на територията на селски район.
(2) Кандидат или партньор може да бъде 
и клон на юридическо лице, ако клонът е 
регистриран на територията на действие на 
местното партньорство най-малко 5 години 
преди подаване на заявление за изразяване 
на интерес.
(3) Членовете на върховния колективен 
орган и на върховния управителен орган на 
МИГ трябва да имат седалище и адрес на 
управление или постоянен адрес или да ра­
ботят на територията, на която се изпълнява 
проектът.
Чл. 12. (1) Кандидатът и всеки от партньо­
рите трябва да отговаря на следните условия:
1. не e обявен в несъстоятелност или да e 
в ликвидация;
2. той или лицата с правомощия за предста­
вителство, вземане на решения или контрол 
спрямо тях не са осъдени за престъпление по 
служба с влязла в сила присъда и не са осъдени 
с влязла в сила присъда за измама, корупция, 
участие в престъпна организация, изпиране 
на пари или друга незаконна дейност, която 
накърнява финансовите интереси на Съюза;
3. той или лицата с правомощия за пред­
ставителство и вземане на решения или кон­
трол спрямо тях не са признати за виновни 
за тежко правонарушение при упражняване 
на професионалната си дейност;
4. няма неизпълнени задължения, свързани 
с плащане на вноски за социално осигуря­
ване или плащане на данъци по българското 
законодателство, освен ако е допуснато раз­
срочване или отсрочване на задълженията;
5. не е в конфликт на интереси по сми­
съла на член 57 от Регламент (ЕС, Евратом) 
№ 966/2012 на Европейския парламент и 
на Съвета от 25 октомври 2012 г. относно 
финансовите правила, приложими за общия 
бюджет на Съюза и за отмяна на Регламент 
(ЕО, Евратом) № 1605/2002 на Съвета (обн., 
ОВ, L 298/1 от 26 октомври 2012 г.), нари­
чан по-нататък „Регламент (ЕС, Евратом) 
№ 966/2012“, включително и:
а) които и/или при които член на управи­
телен или контролен орган, както и временно 
изпълняващ такава длъжност, включително 
прокурист или търговски пълномощник, е 
свързано лице по смисъла на § 1, т. 1 от 
допълнителната разпоредба на Закона за 
предотвратяване и установяване на конфликт 
на интереси с ръководителя на Управлява­
щия орган или със служители на ръководна 
длъжност в Управляващия орган;
б) с които лице на трудово или служебно 
правоотношение в Управляващия орган до една 
година от прекратяване на правоотношението 
е в трудов или друг договор за изпълнение 
на ръководни или контролни функции или в 
които такова лице е съдружник, притежава 
дялове или акции или е управител или член 
на орган на управление или контрол; това 
ограничение се прилага и за кандидат/парт­
ньор, който е свързан с дружества, за които 
са налице посочените обстоятелства;
в) когато кандидат или партньор е лице или 
се представлява от лице, което е на трудово 
или служебно правоотношение в Управля­
ващия орган на ПРСР 2014 – 2020 г. до една 
година от прекратяване на правоотношението;
г) когато лице, предоставящо консултант­
ски услуги на кандидата, попада в случаите 
по букви „а“ – „в“;
6. не е представил умишлено невярна 
информация с цел получаване на финансова 
помощ по тази процедура или не е представил 
изискана информация;
7. няма ликвидни и изискуеми задължения 
към ДФЗ – РА;
8. не е включен в Централната база данни 
на отстраняванията по чл. 108 от Регламент 
(ЕС, Евратом) № 966/2012.
(2) Изискванията на ал. 1, т. 1 не се при­
лагат по отношение на общините.
Чл. 13. (1) За реализиране на дейности 
по чл. 3, ал. 1 и 2 кандидатът или неговите 
партньори осигуряват: 
1. координатор/координатори, нает/и с 
трудов или граждански договор за изпълнение 
на дейностите по проекта;
2. помещение за офис за изпълнение на 
дейностите по подмярката.
(2) Координаторът/координаторите по ал. 1, 
т. 1 трябва да има/имат:
1. завършено висше образование, най-малко 
степен „бакалавър“;
2. общ професионален стаж най-малко 5 г.; 
3. наличие на опит в разработване, изпълне­
ние, мониторинг, контрол и/или реализиране 
на най-малко един проект, финансиран със 
средства от ЕС.
(3) Трудов договор с координатор по ал. 1, 
т. 1 се сключва за срока на изпълнение на 
дейностите по проекта, но за не по-дълъг от 
определения в чл. 32 срок.
Раздел ІV
Допустими разходи
Чл. 14. (1) Допустими са разходи за дейности 
по чл. 3, ал. 1 и 2, включени в бюджета от 
заявлението за изразяване на интерес съгласно 
приложение № 5. 
(2) Разходите по ал. 1 са допустими, когато 
са доказани с документи, съгласно приложение 
№ 3 и приложение № 4.
(3) Разходи за дейности по чл. 3, ал. 3 са 
допустими, когато са включени в бюджета в 
заявлението за подпомагане съгласно при­
ложение № 6 и са доказани със съответни